רן לוי (סופר)

רן לוי (נולד ב-8 באוגוסט 1975) הוא סופר, מפיק ומגיש את הפודקאסט "עושים היסטוריה", העוסק בהיסטוריה של המדע והטכנולוגיה וכן המייסד והעורך הראשי הראשון של רשת הפודקאסטים בעלת אותו השם.

ביוגרפיה

לוי נולד ב-8 באוגוסט 1975 בחיפה. שירת בצבא בחיל הים כמפקד ספינת "דבור" בדרום, ומאוחר יותר כמפקד בית הספר לימאות ונשק בבה"ד חיל הים. השתחרר בדרגת סרן.

לוי מהנדס אלקטרוניקה בהשכלתו, בוגר הפקולטה להנדסת חשמל של הטכניון. בטכניון ערך וכתב את "דמיקולי", מדור ההומור והסאטירה של "קולי", עיתון הסטודנטים.

רן לוי עבד בחברת מלאנוקס טכנולוגיות כמהנדס חשמל מספר שנים, והחליט לעבור לעבוד בחברת רפאל בעקבות הצלחת הפודקאסט. לוי עבד ברפאל עוד מספר שנים, עד שהחליט לעזוב את עבודתו כשכיר ולהתמקד ביצירת פודקאסטים.

לוי מרצה על מגוון נושאי מדע וטכנולוגיה לקהל הרחב. כותב במגוון רחב של ירחונים ואתרים, בהם ynet, כלכליסט, הידען, אודיסאה ועוד. מפיק ומגיש את הפודקאסט "עושים היסטוריה", פודקאסט על מדע, טכנולוגיה והיסטוריה. לוי הרחיב את הפודקאסט הזה לרשת פודקאסטים בשם "רשת עושים היסטוריה" והוא העורך הראשי שלה. בשנת 2017 הקליט לוי פודקאסט נוסף באתר החינוכית המבוסס על ספרו "האוניברסיטה הקטנה של המדעים".

חיים אישיים 
לוי גרוש ואב לשלושה. דודתו היא דוגמנית העבר, מלכת היופי של ישראל והמעצבת חווה לוי.

ספריו
 פרפטום מובילה: על פיזיקה, מכונות נצח, שרלטנים ומה שביניהם. יצא לאור בשנת 2007, בהוצאת ספריית מעריב. ספר מדע-פופולרי זה שוטח את סיפורה וגילגוליה של מכונת התנועה המתמדת.
האוניברסיטה הקטנה של המדעים: ספר המציג עניינים מדעיים קצרים במגוון תחומי מחקר ובהם אסטרונומיה, ביולוגיה, גוף האדם, פיזיקה, כימיה, מדעי המחשב, ומדעי כדור הארץ.
הקוף שידע לאהוב (ספר אלקטרוני): קובץ מאמרים הלקוחים מתוך פרקי הפודקאסט "עושים היסטוריה". כל אחד מהם נוגע בשאלה מתוך תחומי מדע, טכנולוגיה, תרבות והיסטוריה שונים: פיזיקה, חלל, ביולוגיה, מחשבים, רפואה ואחרים.
קרב מוחות: ההיסטוריה הזדונית של וירוסי המחשב. יצא בשנת 2013 בהוצאת כתר.

קישורים חיצוניים 

 

 אתר האינטרנט עושים היסטוריה
 אוסף מאמרים שנכתבו על ידי רן לוי, באתר "הידען"
 
  סיפור ילדות של רן לוי בסיפור משותף עם הפודקאסט סיפור ישראלי, 13 בספטמבר 2014

על כתביו:
 אבשלום אליצור, המכונה המובילה את המדע, פורסם ב"מעריב", אפריל 2007
 
 פרק #15 – רן לוי, ריאיון עם רן לוי בפודקאסט גיקונומי

הערות שוליים

מדענים ישראלים
מהנדסי חשמל ישראלים
בוגרי קורס חובלים
בוגרי הטכניון - מכון טכנולוגי לישראל
סופרים ישראלים
סגל עושים היסטוריה
מגישי פודקאסטים ישראלים
ישראלים שנולדו ב-1975